СВОЈ ЈЕЗИК НЕГУЈ, А ЕНГЛЕСКИ УЧИ

Циљ пројекта:

-да се наставници оспособе за основну комуникацију на енглеском језику;

-представити се и разумети саговорника;

-сналажење у свакодневним ситуацијама (продавница, аеродром, хотел, улица..)

-Активно коришћење вештине – активно коришћење основних граматичких структура.

-Развијање три језичке вештине: говор, слушање и читање.

Ово је пројекат који је започет у новембру 2013. године и реализован је до јуна месеца 2014.године за менаџмент тимове вртића и школа. Обухватао је оснаживање руководиоца васпитнообразовних установа града Чачка за учење енглеског језика до ниво А/1. Пројекат је намењен директорима предшколских установа, директорима основних и средњих школа, менаџмент тимовима и оним колегама који су укључени у тимове за писање пројеката. Не треба да говоримо о важности знања енглеског језика, како за свакодневну комуникацију, тако и за прикупљање неопходних средстава од потенцијалних донатора, али и конкурисање за бројне конкурсе, наставне активности, писање стручних и научних радова и др.

Како је пројекат реализован за град Чачак, у 2015.години биће реализован за менаџмент тимове Лучана и Горњег Милановца.